CELEX: C2006/036/45
Language: et
Date: 2006-02-11 00:00:00
Title: Kohtuasi C-429/05: Eelotsusetaotlus, mille esitas tribunal d'instance de Saintes  16. novembri 2005.  aasta otsusega kohtuasjas Max Rampion ja tema abikaasa Marie-Jeanne Godard  versus  Franfinance SA ja K par K SAS

11.2.2006   
            
            
               ET
            
            
               Euroopa Liidu Teataja
            
            
               C 36/22
            
         Eelotsusetaotlus, mille esitas tribunal d'instance de Saintes 16. novembri 2005. aasta otsusega kohtuasjas Max Rampion ja tema abikaasa Marie-Jeanne Godard versus Franfinance SA ja K par K SAS
   (Kohtuasi C-429/05)
   (2006/C 36/45)
   Kohtumenetluse keel: prantsuse
   Euroopa Ühenduste Kohus on saanud tribunal d'instance de Saintes'i 16. novembri 2005. aasta otsusega kohtuasjas Max Rampion ja tema abikaasa Marie-Jeanne Godard v. Franfinance SA ja K par K SAS esitatud eelotsusetaotluse, mis saabus kohtukantseleisse 2. detsembril 2005.
   Tribunal d'instance de Saintes küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 22. detsembri 1986. aasta direktiivi 87/102/EMÜ (1) artikleid 11 ja 14 tuleb tõlgendada selliselt, et need lubavad kohtul käsitleda krediidilepingut ja teatava kauba tarnimise või teatavate teenuste osutamise lepingut, mida finantseeritakse selle laenuga, vastastikuste lepingutena, kui krediidilepingus ei ole finantseeritavat kaupa märgitud või kui see sõlmiti krediidi avamise vormis, jättes finantseeritava kauba märkimata?
            
         
               2.
            
            
               Kas nõukogu 22. detsembri 1986. aasta direktiivil 87/102/EMÜ on laiem eesmärk kui üksnes tarbijate kaitse, ulatudes turu korraldamiseni ja lubades kohtul oma algatusel kohaldada sellest tulenevaid sätteid?
            
         
      (1)  Nõukogu 22. detsembri 1986. aasta direktiiv 87/102/EMÜ tarbijakrediiti käsitlevate liikmesriikide õigus- ja haldusnormide ühtlustamise kohta (EÜT L 42, lk 48).